Заселването на българите до р. Дунав било опасно за Византия, защото те опустошавали северните им земи. Аспарух с неговите племена, които го последвали, достигнал устието на р. Дунав, построил огромен лагер, укрепил го с дълбоки ровове и високи насипи и го нарекъл Онгъл. Византийският император изпратил срещу тях две силни войски – по суша и море. Българите успели да организират в едно цяло разпокъсаните славянски племена между Стара планина и р. Дунав, преминали реката и нанесли поражение на византийците. Византийският император сключи договор за мир с хан Аспарух и с това признал съществуването на държавата България. Това станало през 681 година. За столица на държавата била избрана Плиска, чиито развалини днес могат да се видят близо до град Шумен.

Грижа на първите владетели на новата държава било да я направят по-силна, което можело да постигнат с добро управление и с общи закони. Такива били създадени по времето на хан Крум. Първите писани закони защитавали срещу крадци и клеветници, а това, че законът стоял над всичко, доближавало държавата ни до постиженията на цивилизацията. Синът му хан Омуртаг предпочел мира с Византия и сключил 30-годишен мир. Новият български хан се прочул като владетел, насърчаващ строителството. Хан Омуртаг наредил да бъдат изградени дворци, крепостни стени и мостове. Плиска се превърнала в забележителен и добре укрепен по онова време град. Но славяните и българите си оставали отделни народи с различни богове и говорещи на различни езици, за което били наричани от византийците – езичници. Хан Борис Първи през 864 година приема християнството и новата титла княз. Но в църквите се проповядвало на чужд език и затова в резултат на усилията на княз Борис Първи през 870 година била основана българска църква и духовенство, което проповядвало новата религия на разбираем език.